Pera Todorović
Petronije − Pera Todorović (2. maj 1852 — 24. oktobar 1907) je bio srpski novinar i pisac, jedan od osnivača i vođa Narodne radikalne stranke. Poreklom je iz dobrostojeće porodice iz sela Vodica u okolini Smederevske Palanke. Studirao je pedagogiju u Cirihu, ali je nije završio. U ranoj mladosti bio je jedan od prvih pristalica Svetozara Markovića. Kao briljantan govornik, Todorović je odigrao važnu ulogu u pridobijanju velikog broja pristalica Radikalne stranke. Zbog Timočke bune 1883. godine, bio je zatvoren i osuđen na smrt, ali mu je ta kazna zamenjena robijom. Stranka ga je izbacila iz svojih redova zbog toga što je, na zahtev kralja Milana, koji ga je oslobodio kazne, pokušao radikale da uputi u pravcu sporazuma s naprednjacima i kraljem (1886). 

Od tada se bavio isključivo novinarstvom, uređujući svoj list „Male novine“, prvi informativno-senzacionalistički list u Srbiji, zbog čega je bio izrazito neomiljen. Pošto je homofobija i tada bila vrlo snažna u Srbiji, i jedan ugledni pisac kao Janko Veselinović optužio je Todorovića da je “jedna vrlo gadna bolest društvena... Jedan nazadnjak i u umnom i u moralnom i u seksualnom smislu”, zbog čega ga je Todorović tužio. Zanimljivo je da ce i njegova druga žena (prva je bila umrla) pridružila optužbama o Todorevićevoj homoseksualnosti.

Zajedno sa Čedomiljom Mijatovićem je izmislio seriju tekstova o Kremanskom proročanstvu.

Književnost 
U književnosti se najviše bavio istorijskim temama i prevodio je ruskog pisca Nikolaja Gavriloviča Černiševskog.

Dela: Dnevnik jednog dobrovoljca, Silazak s prestola, Karađorđe.

Izvori

Literatura

Spoljašnje veze 

 Vitomir Vuletić: Pera Todorović i Obrenovići, Zbornik Matice srpske za istoriju, broj 59-60, 1999. godine 
 Legenda našeg modernog žurnalizma 
Izgradnja spomen kuće Pere Todorovića,Udruženje novinara Srbije.
Izgradnja kuće Pere Todorovića, RTS, 23. decembar 2014.
Oživela novinarska kuća Pere Todorovića, Olivera Milošević, Politika, 31. januar 2016.
 Pera Todorović
 Pera Todorović
 Male novine 

Srpski novinari
Srpski pisci
Srpski političari
Biografije, Smederevska Palanka